**Tezat e masterit për diskutim publik të miratuara nga Departamenti i Mësimdhënies në STEAM**

**Me datë 24.12.2024**

|  |  |  |  |  |  |
| --- | --- | --- | --- | --- | --- |
| **Vendimet për DISKUTIM PUBLIK** | | | | | |
| # | **Kandidati** | **Specializimi** | **Tema e punimit** | **Komisioni** | |
| 1 | Mjellma Kude | Master i Mësimdhënies lëndore me specializim në Teknologji dhe TIK | Hartimi i testeve vlerësuese sipas taksonomisë së Bloomit në lëndën e Teknologjisë me TIK | Kryetar/e | Kastriot Buza |
| Mentor/e | Sylejman Berisha |
| Anetar/e | Krenare Nuçi |
| 2 | Fatijona Kude | Master i Mësimdhënies lëndore me specializim në Teknologji dhe TIK | Përdorimi i plotformës My educare nga prindërit në rritjen e cilësisë në mësimnxënie | Kryetar/e | Kyvete Shatri |
| Mentor/e | Sylejman Berisha |
| Anetar/e | Florent Bunjaku |
| 3 | Shpëtim Bytyqi | Mës. Biologji | Ndikimi i aktiviteteve  jashtëkurrikulare në ngritjen e kulturës mjedisore tek nxënësit e shkollave të mesme të ulëta | Kryetar/e | Fatlume Berisha |
| Mentor/e | Zeqir Veselaj |
| Anetar/e | Vlora Sylaj |

***Hartimi i testeve vlerësuese sipas taksonomisë së Bloomit në lëndën e Teknologjisë me TIK***

***Kndidatja:*** Mjellma Kude

Komisioni:

1. Prof. Asoc . Kastriot Buza, kryetar

2. Prof. Ass. Sylejman Berisha , mentor

3. Prof. Ass. Krenare Nuci, anetare

ABSTRAKTI

Ky studim hulumtor synon të analizojë hartimin e testeve vlerësuese sipas Taksonomisë së

Bloomit në lëndën e teknologjisë me tik në shkollat e mesme të ulta, konkretisht në klasat 6, 7

dhe 8, duke përdorur materialet dhe informacionin e ofruar nga lënda e Teknologjisë së

Informacionit dhe Komunikimit (TIK). Qëllimi kryesor i këtij hulumtimi është të kuptojmë se në

çfarë mënyre janë të strukturuara dhe përmirësuar testet e përdorura për vlerësimin e nxënësve në

këto nivele të shkollës dhe se si ato reflektojnë nivelin e njohurive dhe aftësive të nxënësve sipas

Taksonomisë së Bloomit, përfshirë nivelin e njohjes, kuptimit, analizës dhe sintezës.

Pyetjet e hulumtimit (kryesore dhe ndihmëse) janë:

1 Sa ndikon përdorimi taksonomisë së Bloomit gjate hartimin të testeve vlerësuese në

përmirësimin e nivelit të njohurive të nxënësve?

2 Cilat nivele të njohurive dominojnë tek nxënësit, kur përdorin taksonominë e Bloomit

gjatë hartimit të teste në lëndën e teknologjisë me tik ?

Hipoteza e hulumtimit është:

H1 Përdorimi i taksonomisë së Bloomit në hartimin e testeve vlerësuese në në lëndën e

teknologjisë me tik ka ndikim pozitiv në përmirësimin e nivelit të njohurive të nxënësve.

H2 Gjatë hartimit të testeve vlerësuese të nxënësve sipas Taksonomisë së Bloomit, dominojnë

në shumicë niveli i parë I njohurive dhe i dyti në shkollat e mesme të ulta.

Përmes analizës së testeve të përdorura për vlerësimin e nxënësve, hulumtimi do të shqyrtojë

nëse pyetjet janë të përshtatura për të vlerësuar mënyrën se si nxënësit përdorin informacionin,

analizojnë, integrojnë dhe aplikojnë njohuritë e tyre në mënyrë efektive. Rezultatet e këtij

studimi parashihen të ofrojnë një kontribut të rëndësishëm për të përmirësuar procesin e

vlerësimit në shkollat e mesme të ulta dhe për të ndihmuar pedagogët dhe drejtorët shkollore të

hartojnë teste të cilat reflektojnë më mirë zhvillimin e aftësive të nxënësve nëpërmjet

taksonomisë së Bloomit. Ky studim është i rëndësishëm në kontekstin e përmirësimit të cilësisë

së mësimdhënies dhe vlerësimit në lëndën e teknologjisë me tik në shkollat e mesme të ulta, duke përqendruar vëmendjen te një metodologji e bazuar në një teori të njohur si Taksonomia e

Bloomit.

Fjalët kyce: Taksonomi, bloomit, teknologji, teste, nxënës.

***Përdorimi i plotformës My educare nga prindërit në rritjen e cilësisë në mësimnxënie***

***Kandidatja:*** Fatijona Kude

Komisioni:

1. Prof. Asoc . Kyvete Shatri, kryetar

2. Prof. Ass. Sylejman Berisha - mentor

3. Prof. Ass. Florent Bunjaku, anetar

ABSTRAKTI

Ky abstrakt synon të paraqesë temën e masterit &quot;Perdorimi i platformës My educare nga prindërit në rritjen e cilësisë në mësimnxënie&quot;. Në periudhën e shpejtë të zhvillimit të teknologjisë, platformat e shkollimit elektronik kanë fituar një rëndësi të madhe në mësimin dhe edukatën e fëmijëve. Prindërit, si partnerë kyç në arsimimin e fëmijëve të tyre, luajnë një rol të rëndësishëm në përdorimin e këtyre platformave për të ndihmuar në rritjen e cilësisë së mësimnxënies. Ky studim synon të hulumtojë në se çfarë mënyre prindërit mund të përdorin platformat e shkollimit elektronik për të ndihmuar në zhvillimin e aftësive të fëmijëve në mësimnxënie.

Përmes një analize të thellë të literaturës dhe një studimi empirik, kjo hulumtim synon të zbulojë

se si prindërit mund të përdorin këto platforma për të monitoruar progresin e fëmijëve, për të

ofruar ndihmë shtesë në detyrat e shtëpisë, dhe për të krijuar një mjedis mësimor të pasur dhe

motivues në shtëpi.

Pyetjet e hulumtimit (kryesore dhe ndihmëse) janë:

1 Sa e përdorin prindërit platformën My educare në ndihmë të fëmijëve të tyre në

mësimnxënie?

2 Sa kan vështirësi prindërit në përdorimin e platformës My educare në ndihmë të fëmijëve

të tyre në mësimnxënie?

Hipoteza e hulumtimit është:

H1 Prindërit e përdorin platformën My educare në nivelin e duhur në ndihmë të fëmijëve të

tyre në mësimnxënie.

H2 Prindërit nuk kanë veshtiresi në lidhje me përdorimin e platformës My educare në

ndihmë të fëmijëve të tyre në mësimnxënie.

Në përfundim, ky studim synon të ofrojë rekomandime konkrete për prindërit dhe profesionistët

e arsimit për të përdorur platformat e shkollimit elektronik si një mjet efektiv në rritjen e cilësisë

së mësimnxënies së fëmijëve. Kjo hulumtim mund të kontribuojë në thellimin e kuptimit të

mënyrave se si teknologjia dhe përfshirja e prindërve mund të ndikojnë në arsimimin e fëmijëve

dhe rritjen e cilësisë në mësimnxënie.

**Fjalët kyçe:** Inovacion, teknologjia, mësimnxënia, My educare, prindërit.

**Ndikimi i aktiviteteve jashtëkurrikulare në ngritjen e kulturës mjedisore tek nxënësit e shkollave të mesme të ulëta**

**Kandidati: Shpëtim Bytyqi**

**Abstrakt**

Kimia ka lidhshmëri të ngushtë me mjedisin dhe mbrojtjen e tij. Duke e ditur këtë fakt, mësimdhënësit mundohen që njohuritë e tyre lidhur me mbrojtjen e mjedisit t’i bartin te nxënësit përmes metodave dhe teknikave të ndryshme të mësimdhënies e krahas tyre edhe përmes shumë aktiviteteve mësimore. Fokusi i punimit është vrojtimi dhe analiza e mënyrës se si aktivitetet jashtëkurrikulare ndikojnë në ndërgjegjësimin e nxënësve për rëndësinë e mbrojtjes së mjedisit. Arsyeja kryesore për përzgjedhjen e kësaj teme lidhet me rëndësinë që kanë këto aktivitete në edukimin mjedisor dhe në zhvillimin e një qasjeje të përgjegjshme ndaj çështjeve mjedisore te nxënësit. Pra, qëllimi i këtij hulumtimi është pasqyrimi i ndikimit të aktiviteteve jashtëkurrikulare në ngritjen e kulturës mjedisore te nxënësit e shkollave të mesme të ulëta.

Qëllimi manifestohet përmes pyetjes kryesore hulumtuese rreth asaj se cilat janë efektet e realizimit të aktiviteteve jashtëkurrikulare në ngritjen kulturore dhe ekologjike për mbrojtjen e mjedisit te nxënësit e shkollave të mesme të ulëta. Edhe hipoteza e hulumtimit lidhet me këtë qëllim; realizimi i aktiviteteve jashtëkurrikulare ngritë nivelin e të nxënit dhe vetëdijen kulturore ekologjike sa i përket mbrojtjes së mjedisit.

Metodologjia hulumtuese për të arritur qëllimet dhe për t’i dhënë përgjigje pyetjeve hulumtuese konsiston në shqyrtimin e literaturës që përkon me studime rreth ndikimit që kanë aktivitetet jashtëkurrikulare në vetëdijesimin ekologjik të nxënësve dhe në zhvillimin e hulumtimit përmes pyetësorëve në shkolla fillore, me nxënës e mësimdhënës, për të parë në praktikë këtë ndikim.

Rezultatet treguan se pjesëmarrja në aktivitete si mbjellja e fidanëve, pastrimi i hapësirave publike dhe riciklimi ka një ndikim të ndjeshëm në ngritjen e vetëdijes ekologjike të nxënësve dhe shihen si aktivitete të dobishme nga nxënësit (për 92% të tyre). Aktivitetet jashtëkurrikulare ndihmojnë në zhvillimin e një ndjenje përgjegjësie dhe angazhimi ndaj mjedisit, duke e bërë edukimin mjedisor më të prekshëm dhe të kuptueshëm për ta (rreth 82% e tyre). Rekomandohet që këto aktivitete të integrohen më shumë në kurrikulën mësimore, qoftë edhe të bëhen të detyrueshme, për të maksimizuar përfitimet e tyre edukative.

**Fjalët kyçe**: *aktivitete jashtëkurrikular*e, *ekologji, kimi, mbrojtje, mjedis*.

**Komisioni:**

Prof. Asoc. Dr. Fatlume Berisha, kryetare

Prof. Ass. Dr. Vlora Syla, anëtare

Prof. Asoc. Dr. Zeqir Veselaj, mentor